વિદેશ મંત્રાલયના પ્રવક્તા રવીશ કુમારે આ મામલે જણાવ્યું હતું કે પાકિસ્તાનના વડાપ્રધાન દ્વારા અપાયેલું નિવેદન ખૂબ જ નિમ્ન કક્ષાનું છે. ભારતના આંતરિક મામલાઓ પર ટીકાઓ કરવાને બદલે પાકિસ્તાનની સરકારે પોતાની અંદરના મામલાઓ પર ધ્યાન આપવું જોઇએ. પાકિસ્તાને આ મામલે લોકોનું ભલુ કરવું હોય તો પહેલા તેણે પોતાના દેશમાં આકાર લઇ રહેલા આતંકવાદનો ખાત્મો કરવો જોઇએ. પાકિસ્તાન ભારત અને અન્ય પાડોશી દેશોમાં આતંકવાદને ફેલાવી રહ્યું છે. આતંકવાદ અને હિંસાને સમર્થન આપતા પાકિસ્તાનના કૃત્યોએ સમગ્ર વિશ્વ સામે તેની પોલ ખોલી નાંખી છે.